《和娄所性韵就谢寄汉帖二本之诗》
元代·成廷圭

两帖真如白璧双，山灵呵护过沧江。不知明月生春浦，每怪晴虹贯夜窗。

老去秪留诗卷在，愁来宁受酒杯降。竹轩近喜多风致，活水栽荷满石缸。

作者简介：元芜城人，字原常，一字元章，又字礼执。好读书，工诗。奉母居市廛，植竹庭院间，扁其燕息之所曰居竹轩。晚遭乱，避地吴中。卒年七十余。有《居竹轩集》。